**รายละเอียดโครงการ/กิจกรรม/มาตรการ**

**ลำดับที่ 1**5

**1. ชื่อกิจกรรม** สร้างภูมิคุ้มกันทางสังคมให้เด็กและเยาวชนองค์กรปกครองส่วนท้องถิ่น (กิจกรรม “โตไปไม่โกง”)

**2. หลักการและเหตุผล/ที่มาของโครงการ** เด็กและเยาวชนถือเป็นทรัพยากรที่มีคุณค่ายิ่งของประเทศ เพราะจะเติบโตเป็นผู้ใหญ่ในวันข้างหน้า การให้การศึกษาแก่เด็กและเยาวชนจึงมีความสำคัญต่อการกำหนดทิศทางของสังคมในอนาคต ดังนั้นจึงต้องบ่มเพาะให้เป็นผู้มีความรู้ ความสามารถ ควบคู่ไปกับการมีคุณธรรม จริยธรรมในจิตใจ เพื่อเติบโตเป็นผู้ใหญ่ที่มีคุณภาพสร้างสรรค์สังคมที่ดีมีความสุข เป็นสังคมแห่งความดีงาม โดยมีครูและโรงเรียนทำหน้าที่ถ่ายทอดความรู้และบ่มเพาะความดีตั้งแต่วัยเยาว์ ซื่อสัตย์สุจริต ผ่านกิจกรรมโตไปไม่โกง นำไปปรับใช้ในศูนย์พัฒนาเด็กเล็กเทศบาลตำบลหนองบัวโคก เพื่อปลูกฝังค่านิยมที่ดีงามในการต่อต้านการทุจริตจึงได้จัดกิจกรรมนี้ขึ้น

**3.วัตถุประสงค์** 3.1 เพื่อปลูกจิตสำนึกและความตระหนักรู้ให้แก่เด็กได้ซึมซับคุณค่าของความซื่อสัตย์ ความรับผิดชอบต่อหน้าที่ การมีจิตอาสา มีชีวิตพอเพียง และรักความเป็น3.2 เพื่อเสริมสร้างคุณลักษณะอันพึงประสงค์ให้กับเด็ก ให้เติบโตเป็นคนที่มีศักดิ์ศรี เชื่อมั่นในความสุจริต กล้ายืนหยัดในสิ่งที่ถูกต้อง

**4. เป้าหมาย/ผลผลิต** - เด็กเล็กในศูนย์พัฒนาเด็กเล็กเทศบาลตำบลหนองบัวโคก จำนวน 60 คน

**5. พื้นที่ดำเนินการ** - ศูนย์พัฒนาเด็กเล็ก เทศบาลตำบลหนองบัวโคก

**6. วิธีดำเนินการ** - จัดกิจกรรม “โตไปไม่โกง” นำไปสอดแทรกในการเรียนการสอนของศูนย์พัฒนาเด็กเล็ก  
 - ติดตามผล รายงานผล

**7. ระยะเวลาดำเนินการ** - ปีงบประมาณ พ.ศ.2562-2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - กองการศึกษา ศาสนาและวัฒนธรรม- ศูนย์พัฒนาเด็กเล็กเทศบาลตำบลหนองบัวโคก

**10. ตัวชี้วัด/ผลลัพธ์** - ร้อยละของผู้เข้าร่วมกิจกรรม